Անդրադառնալով Ադրբեջանում մեկնարկած զորավարժությանը` գլխավոր շտաբի պետն ասաց. «Վերջին տարիներին արցախա–ադրբեջանական շփման գծում մշտապես լարվածություն կա։ Մշտապես Ադրբեջանը զորավարժություններ է անցկացնում։ Այդտեղ առանձնահատուկ ոչինչ չեմ տեսնում: Նրանց զորավարժություններին մենք ուշի ուշով հետևում ենք, մենք պատրաստ ենք ցանկացած իրավիճակի զարգացման: Նույն ձևով էլ մենք ենք, ըստ պլանների, զորավարժություններ անցկացնում, և նույն ձևով Ադրբեջանն է հետևում մեր զորավարժություններին»: